Na bardadi mundu sta bas di puder di kin?
Bu pensa kuma i . . .
Deus?
pekaduris?
utru algin?
KE KI BIBLIA FALA
“Tudu mundu sta bas di puder di ki malvadu.” — 1 Jon 5:19.
“Fiju di Deus bin, pa kaba ku kusas ku diabu fasi.” — 1 Jon 3:8, Bíblia no Crioulo da Guiné-Bissau.
KUMA KES PUDI BENEFISIAU
Ntindimentu klaru di purblemas di mundu. — Apokalipsi 12:12.
Motivu di fia kuma no mundu na muda pa minjor. — 1 Jon 2:17.
NO PUDI NA BARDADI FIA NA KE KI BIBLIA FALA?
Sin, pelu menus pa tris rason:
Guvernu di Satanas kondenadu. Jeova sta disididu pa kaba ku puder di Satanas riba di mundu. I prumiti “vensi . . . diabu,” i kaba ku tudu mal ki Satanas kausa. — Ebreus 2:14.
Deus kuji Jesus Kristu pa i guverna mundu. Jesus diferenti ciu ku guvernanti des mundu ku sedu mau i iguista. Aserka di guvernu di Jesus, Deus prumiti: “I na sinti pena di koitadi ku fraku . . . I na kaplinti elis di kilis ku na kalka elis ku violensia.” — Salmu 72:13, 14.
Deus ka pudi konta mintida. Biblia fala di un manera klaru: “Deus ka pudi konta mintida.” (Ebreus 6:18) Ora ku Jeova prumiti fasi un kusa, i ta sta suma i fasidu ja! (Isaias 55:10, 11) “Ŝef de mundu na serkadu fora.” — Jon 12:31.
PENSA NES
Kuma ku mundu na sta ora ku si guvernanti tiradu?
Biblia ruspundi es purgunta na SALMU 37:10, 11 ku APOKALIPSI 21:3, 4.
SIBI MAS
BON NOBA KU BIN DI DEUS!
Kal ki intenson di Deus pa tera?
Biblia konta ke ku manda Deus kumpu tera, kal tempu ki sufrimentu na bin kaba, kal ki futuru di tera i di jintis ku mora nel.
kea_Latn kea_Latn kea_Latn kea_Latn swe_Latn kon_Latn kea_Latn kea_Latn gaz_Latn kea_Latn pap_Latn pap_Latn pap_Latn kea_Latn kea_Latn kea_Latn lmo_Latn kea_Latn kea_Latn hat_Latn kea_Latn kea_Latn kea_Latn